b"\n_START_ARTICLE_\nLamecija Term\xc4\x97\n_START_SECTION_\nIstorija\n_START_PARAGRAPH_\nLamecija Term\xc4\x97s savivaldyb\xc4\x97 atsirado 1968 m. sausio 4 d. sujungus Nikastr\xc4\x85, Sambiaz\xc4\x99, Sant'Eufemija Lamecij\xc4\x85.\n_START_SECTION_\nNikastras\n_START_PARAGRAPH_\nNikastras atsirado IX a., kai Bizantija pastat\xc4\x97 pil\xc4\xaf, pavadint\xc4\x85 Nauj\xc4\x85ja (Neo Castrum). Norman\xc5\xb3 grafas Robert Guiscard \xc4\x8di\xc4\x85 \xc4\xafk\xc5\xabr\xc4\x97 didel\xc4\xaf Benediktin\xc5\xb3 vienuolyn\xc4\x85, pavadint\xc4\x85 \xc5\xa0v. Eufemijos vardu, 1062 m. Ilg\xc4\x85 laik\xc4\x85 miestas priklaus\xc4\x97 Kara\xc4\x8diol\xc5\xb3 \xc5\xa1eimai, o v\xc4\x97liau D'Akvinams. 1638 m. \xc5\xbeem\xc4\x97s dreb\xc4\x97jimas sugriov\xc4\x97 abatij\xc4\x85 ir miest\xc4\x85 (\xc5\xbeuvo daugiau nei 100 gyventoj\xc5\xb3). Sugriuvo ir norman\xc5\xb3 pilis, kuri\xc4\x85 i\xc5\xa1pl\xc4\x97t\xc4\x97 imperatorius Frydrichas II. XVIII a. siaut\xc4\x97jo potvyniai ir kiti \xc5\xbeem\xc4\x97s dreb\xc4\x97jimai. Daugiausiai Nikastr\xc4\x85 gyventojai paliko XIX a. pabaigoje, XX a. prad\xc5\xbeioje ir po Antro Pasaulinio karo.\n_START_SECTION_\nSambiaz\xc4\x97\n_START_PARAGRAPH_\nSambiaz\xc4\x97s pirtys buvo labai garsios rom\xc4\x97n\xc5\xb3 laikais. Jas vadino Aque Ange, o miest\xc4\x85 - Turres. Anks\xc4\x8diau graik\xc5\xb3 valdymo laikais miestas vadinosi Melea, truput\xc4\xaf v\xc4\x97liau Terina. miest\xc4\x85 sugriov\xc4\x97 ostgotai, bet VII a. j\xc4\xaf kaip Sambiaz\xc4\x99 atstat\xc4\x97 Bazilianiai, b\xc4\x97gantys i\xc5\xa1 Sicilijos. J\xc5\xb3 vienuoliai pastat\xc4\x97 daugyb\xc4\x99 bizantieti\xc5\xa1k\xc5\xb3 vienuolyn\xc5\xb3, \xc4\xafskaitant \xc5\xa0v. Blezo, nuo kurio kilo miesto pavadinimas. Vienuoliai \xc5\xa1viet\xc4\x97 vietinius, u\xc5\xbemezg\xc4\x97 draugi\xc5\xa1kus santykius su kitais Bizantijos miestais (Neapoliu, Tarantu, Gaeta), o tai pad\xc4\x97jo miestui eksportuoti alyvuoges, vynuoges, javus po vis\xc4\x85 imperij\xc4\x85. X a. mieste buvo daugyb\xc4\x97 ba\xc5\xbeny\xc4\x8di\xc5\xb3, bet i\xc5\xa1liko tik penkios. Robert Guiscard bandydamas u\xc5\xbekariauti Kalabrij\xc4\x85 \xc4\x8dia apsistojo pirtyse. Nuo to laiko \xc4\x8dia apsistodavo norman\xc5\xb3 kilmingieji, jie r\xc4\x97m\xc4\x97 Sambez\xc4\x97s universitet\xc4\x85 ir aplinkines abatijas. Valdant Aragonui Sambez\xc4\x97 sustiprino \xc4\xaftak\xc4\x85 Neapoliui, nes i\xc5\xa1 universiteto atvykdavo daug astronom\xc5\xb3, matematik\xc5\xb3 ir kit\xc5\xb3 specialist\xc5\xb3.\n_START_SECTION_\nSant'Eufemija Lamecija\n_START_PARAGRAPH_\nDabartin\xc4\x97 Sant'Eufemija Lamecija n\xc4\x97ra senojo miesto vietoje. Miestas atsirado po 1638 m. \xc5\xbeem\xc4\x97s dreb\xc4\x97jimo. Dabartiniai kvartalai yra fa\xc5\xa1ist\xc5\xb3 nusausintuose plotuose."